Lalawigan ng Nakhon Nayok

Ang Nakhon Nayok (, ) ay isa sa mga sentral na lalawigan (changwat) ng Taylandiya, na itinatag ng Batas na Nagtatatag ng Changwat Samut Prakan, Changwat Nonthaburi, Changwat Samut Sakhon, at Changwat Nakhon Nayok, Taong Budistang 2489 (1946), na nagkabisa noong 9 Mayo 1946.

Ang mga karatig na lalawigan ay (mula sa hilaga paikot pakanan) Saraburi, Nakhon Ratchasima, Prachinburi, Chachoengsao, at Pathum Thani. Ang Nakhon Nayok ay kilala sa mga talon at mga uri ng prutas. 

Ang Nakon Nayok ay isang kalapit na lalawigan sa Bangkok at may iba't ibang atraksiyong panturista. Ang Pambansang Liwasan ng Khao Yai, ang pinakamatandang pambansang liwasan ng Taylandiya ay nasa lalawigan ng Nakhon Nayok at umaakit ng maraming turista. Ang Prinsa ng Khun Dan Prakarn Chon ay isa pang atraksiyong panturista 2 oras sa labas ng Bangkok sa Nakhon Nayok.

 Toponimo 
Ang salitang nakhon ay nagmula sa salitang Sanskrito na nagara (Devanagari: नगर) na nangangahulugang 'lungsod', at ang salitang nayok ay ipinapalagay na nagmula sa Sanskrit nayaka (Devanagari: नायक) na nangangahulugang 'pinuno' o 'kapitan'. Gayunpaman, sa ugnayang ito, ang na ay nangangahulugang '[buwis ng] palayan' at ang yok ay nangangahulugang 'hindi kabilang'. Kaya ang pangalan ng lalawigan ay literal na nangangahulugang 'lungsod na walang buwis'.

 Kasaysayan 
Ang lungsod ng Nakhon Nayok ay nagmula sa Kahariang Dvaravati, malamang na itinatag noong ika-11 siglo. Ang mga guho mula sa panahong ito ay makikita sa Mueang Boran Dong Lakhon sa timog ng modernong lungsod. Orihinal na pinangalanang Mueang Lablae, ang pangalang "Nakhon Nayok" ay itinalaga dito noong 1350, nang ito ay naging isang garrison na bayan ng kahariang Ayutthaya na nagpoprotekta sa silangang hangganan. Noong 1 Enero 1943, ibinuwag ng pamahalaan ang lalawigan ng Nakhon Nayok at pinagsama ito sa lalawigan ng Prachinburi, maliban sa distrito ng Ban Na na naging bahagi ng lalawigan ng Saraburi. Noong 9 Mayo 1946, muling itinatag ang lalawigan.

 Heograpiya 
Ang hilagang bahagi ng lalawigan ay nasa Kabundukang Sankamphaeng, ang katimugang pagpapahaba ng Kabundukang Dong Phaya Yen, na may pinakamataas na elebasyon ang 1,292-metrong-taas na Yod Khao Kiew. Karamihan sa lugar na iyon ay sakop ng Pambansang Liwasan ng Khao Yai, , kasama ng tatlong iba pang pambansang liwasan, ang bumubuo sa rehiyon 1 (Prachinburi) ng mga protektadong pook ng Taylandiya. Ang gitnang bahagi ng lalawigan gayunpaman ay isang medyo patag na kapatagan ng ilog na nabuo ng Ilog Nakhon Nayok. Ang katimugang bahagi ng lalawigan ay may medyo hindi matabang asidikong lupa. Ang kabuuang lugar ng kagubatan ay  o 30 porsiyento ng sakop ng lalawigan.

Ang pangunahing ilog ng lalawigan ay ang Ilog Nakhon Nayok. Sumasali ito sa Ilog Prachinburi sa Pak Nam Yothaka sa distrito ng Ban Sang, lalawigan ng Prachinburi, na pagkatapos ay naging Ilog Bang Pa Kong.

 Mga dibisyong pampangasiwaan 

 Pamahalaang panlalawigan 
Ang lalawigan ay nahahati sa apat na distrito (amphoe). Ang mga distrito ay nahahati pa sa 41 na mga subdistrito (tambon) at 403 mga nayon (mubans).

 Mueang Nakhon Nayok
 Pak Phli
 Ban Na
 Ongkharak

 Mga sanggunian 

Kategorya:Mga lalawigan ng Thailand
Kategorya:Pages using infobox settlement with possible motto list